Ing. Dobroslav Chrobák

Životopis:

Narodil sa ako druhé zo štyroch detí otcovi do rodiny osvetového pracovníka Ondreja Chrobáka a krajčírky Márie Čániovej.

Študoval na gymnáziu v Rožňave a Liptovskom Mikuláši. Nasledovalo štúdium na Vyššej priemyselnej škole v Bratislave a Českom vysokom učení technickom v Prahe.

Po štúdiách sa, v roku 1934, vrátil na Slovensko a pôsobil ako redaktor v Rádiožurnále Československého rozhlasu. Po obnovení Československa sa stal riaditeľom krátkovlného vysielania na Slovensku a od júna 1947 hlavným riaditeľom rozhlasu na Slovensku.

Bol členom KSČS.
Zomrel po neúspešnej operácii nádoru na mozgu.

Tvorba:

Ako študent sa venoval správe obecnej kroniky a bol zberateľom prísloví a porekadiel.
Svoju vlastnú tvorbu odštartoval už počas štúdia. Jeho debutovou poviedkou bola poviedka Les, ktorú vydal už ako 17 ročný.

Všetky línie Chrobákovej tvorby (lyrizmus, expresionizmus, vitalizmus, technické prvky, žánrová rozkolísanosť textu) sa prejavili v jeho knižnom debute Kamarát Jašek v roku 1937.

Kladné prijatie knihy dobovou kritikou prekryla polemika o pôvodnosti a originalite Chrobákových próz.

Venoval sa tiež literárnej kritike (písal eseje a fejtóny) a vydal didaktické zbierky Rukoväť dejín slovenskej literatúry, a spolu so Štefanom Letzom Slovenský literárny almanach.

Najúčinnejšou obranou voči obvineniam zo závislosti na francúzskych autoroch bolo vydanie ďalšej knihy próz Drak sa vracia (1943), ktorú aj literárna kritika vysoko hodnotila – ako jeden z typických prejavov slovenskej naturistickej prózy.

Po tomto diele sa autor umelecky odmlčal.

**Lit. druh:** novela (rozprávka)

**Lit. žáner:** psychologicko - naturistická

**Úvodný citát:** Hľadanie stratenej cti, lásky a dôvery ľudí tvorí vhodnú látku pre hrdinskú rozprávku.

**Téma:** Opis života na dedine v starých časoch, keď ešte v mysliach ľudí žili čarodejnice, vedmy, bosoráci. Vzťah dvoch odlišných mužov, ich postupné zbližovanie.

**Idea:** Dielo má mravné vyznenie, ktoré nás vystríha pred odcudzovaním výnimočných, odlišných ľudí, len preto, že nezapadajú do rámca našej spoločnosti, predstavy o človeku. To, že je niečo iné, ešte neznamená, že je to zlé.

**Priestor:** časť deja v prostredí dediny, ktorej poloha je len hrubo načrtnutá-bez mena - leží pod Kriváňom, blízko dolín Kôprová, Tichá, Tomanova. Druhá časť deja sa odohráva v okolitých horách - Temné smrečiny, Zelené plesá, hory - Kôprová, Čubrín atď.

**Konflikt** - vonkajší - spoločenský: odmietavý postoj kolektívu, uzavretej skupiny k odlišnému jedincovi, ktorý im svojou rozdielnosťou naháňa obavy, z čoho plynie nenávisť až poverčivý strach a následná obrana pred takouto individualitou Nositelia - Dedina! Drak - vnútorný

- vnútorný boj Šimona, či má Draka zabiť a tým si zabezpečiť Evu iba pre seba, alebo sa poddať charizme tohto výnimočného človeka, ktorého vplyv na Šimona sa zväčšuje priebehom deja.

#### - odohráva sa v Eve, ktorá si vezme za muža Šimona, ale celé roky myslí na Draka - ich domácnosť je tichá, nepovedia si zbytočného slova. Eva nakoniec zisťuje, že nie pre Draka ale pre Šimona je tou jedinou. Rozprávač - jeho osoba sa mení.

#### Postavy

**Charakteristika hlavných postáv:**

**Drak-** Lepiš Madlušovie - Čierny Macek je postava tajomná, záhadná, nik nevie odkiaľ prichádza, samotár, je veľmi svojský, považujú ho za symbol zla, bojuje za svoju česť, citlivý, nekonfliktný, odvážny, odpúšťajúci, mlčanlivý, starostlivý
 **Šimon-** manžel Evy, miloval ju napriek tomu, že mala dieťa s iným, reaguje emotívne, je však dobrák
 **Eva Hajnákovie-** starostlivá, citlivá, verná a oddaná Drakovi, vydala sa bez lásky za Šimona, neskôr však pochopila, že miluje Šimona

**Madlušovie Richtár**

**Kolektív dediny** - autor jednotlivcov ponecháva v anonymite, pretože predstavujú dedinu ako celok, kolektív s jednotným zmýšľaním

**Vedľajšie:** starý Juráš, uslopenec Melichovie, Jakub Peľach, krčmár, pastier, pašienkový gazda

V úvode diela je rozprávač v 3. osobe j.č., neskôr priberá k sebe čitateľa ako postavu - my – rozprávanie.

**Architektonika:** 12 kapitol + epilóg Kompozičný princíp:

**Kompozícia:** komplikovaná, tú istú udalosť-napr. príchod Draka, vidíme Evinými, Šimonovými očami i očami dediny. Zrod Evinej lásky vidíme na začiatku v spomienkach dvadsaťročnej Evy, na konci tú istú udalosť zrakom Evy - starej mamy.

#### Obsah:

Jedna starenka rozpráva svojmu vnukovi príbeh. Ten sa začína opisom dňa ako sa Eva dozvie od svojho manžela Šimona, že do dediny prešiel Drak. Čakala ho niekoľko rokov a teraz ohromená z tejto správy sa jej vybavuje celý jej vzťah s Drakom. Nikto nevedel odkiaľ Drak pochádzal. Ujal sa ho Lepiš Maduš, ktorý bol skoro slepý. Bohužiaľ, po niekoľkých rokoch spadol do jamy a zomrel. Keď sa na dedinu začalo valiť jedno nešťastie za druhým, všetci si spomenuli na toto nešťastie a ľudia Draka začali obviňovať zo smrti svojho pestúna. Chceli mu podpáliť dom ale on sa ubránil (aj keď musel ísť na niekoľko mesiacov do väzenia, lebo zbil pár mužov, kt. to chceli urobiť). Neskôr prišlo do dediny veľké sucho. Niekto videl ako Drak vezie 4 plné vrecia a obsah považovali za pšenicu. Vtrhli mu do domu, kde zistili, že je to len hlina. Obvinili ho z prečarovania múky na hlinu a o niekoľko dní ho našli pastieri v jame s veľkou ranou na hlave. Eva ho 2 týždne liečila ale Drak bez rozlúčky zmizol.

Teraz, keď sa vrátil (na Jána) sú veľké suchá a začínajú sa šíriť požiare. Ukáže sa v miestnej krčme (u Baumhorna), kde si všetci všimnú ako sa zmenil. Šimon sa ho chystal zabiť, ale keď videl ako zachraňuje vtáčatko, rozmyslel si to. Požiare sa šíria a celé stádo je uväznené a vyhladované. Nikto nevie nájsť východisko z tejto situácie. Iba drak má riešenie, a pretože sú už zúfalí, tak mu uveria. No pošlú s ním aj Šimona, aby na neho dával pozor a ak by sa do týždňa nevrátili, tak podpália Drakov dom. Stádo sa musí previesť cez poľské hranice, to je veľmi nebezpečné. Preto sa Drak dohodne ešte s dvoma Poliakmi na pomoci. Šimon vidí len ich spoločné podanie rúk a pomyslí si, že celú dedinu podviedol a stádo predal. Beží to oznámiť domov, no po ceste podpáli dom Draka. Všetko povie starostovi. Ten mu povie, že dostal správu o tom, ako sa Drak so stádom vracajú do dediny. Idú ho spolu čakať. Drakovi oznámia túto nešťastnú udalosť. On však nechce vedieť, kto to spravil. Povie však, že ten kto to spravil, vrátil len to, čo mu kedysi urobil sám. Tá starenka, čo príbeh rozprávala bola Eva. Ostala žiť so Šimonom, lebo Drak ju už neľúbil.

#### Znaky naturizmu

- lyrizácia jazyka, štýlu, obsahu diela - hlavná postava ako súčasť prírody napr. Tieto dve hodiny chôdze sú teraz len na to, aby si Šimon zvykol na Drakovu postavu pred sebou. Napodiv má táto postava čosi spoločného s pustým prostredím okolo. Akoby Drak i rovina patrili spolu, akoby ich tuná oboch zabudli veky. Tí dvaja namierili svoje kroky rovno v tú stranu, proti hustnúcej tme, krížom cez Brezia. Ich kroky v machnatej a vypálenej tráve temer nepočuť. Tí dvaja sa po nej posunujú nehlučne ako dve čierne tône na temnejúcom obzore.

- redukcia deju, lyrizácia textu (slabá dejová línia) - príbeh novely nie je podstatný, autor sa sústreďuje na prežívanie postáv, ako sa vyrovnávajú s jednotlivými situáciami - konkrétne postupná kryštalizácia vzťahu Šimona k Drakovi.

- lyrizácia postáv - striktné delenie na dobré a zlé. V diele je Drak chápaný celou postavou ako zlý, bezcharakterný vrah

- až bosorák, aj keď sa môžeme presvedčiť s ubiehajúcim dejom, že Martin je citlivý človek. Autor podčiarkuje rozdielnosť, kontrast Šimon - Drak = biela - čierna príklad - Drak má na nohách čižmy, je oblečený do úzkych čiernych nohavíc a krátkeho čierneho kabáta, na hlave má nízky čierny klobúk s okrúhlou, vpredu sklopenou strechou.

- Drak je celý čierny. Kdežto Šimon - Šimon kráča v mäkkých valaských krpcoch s mačkami na pätách, v bielych súkenkách, v košeli so širokými rukávmi, v kamizole, ktorý má prehodený cez ľavé plece, a v klobúku s úzkou, všade dookola vyhrnutou strechou. Šimon je skôr biely než čierny a jeho silueta odráža sa preto jasnejšie od tmavého pozadia.

historický čas nepodstatný - čas nie je presne udaný - dávne časy, časy rozprávkových bytostí - rozdelenie sveta na tam hore a tam dole - svet tam dole = dedina - Drak je tu nevítaný, nechcený, ľudia sa ho boja, ohovárajú ho, robia ho horším ako je svet tam hore = hory, príroda, kde Drak nie je ničím výnimočným, je súčasťou prírody ako každý živý tvor, príroda nerobí rozdiely

- hrdina silne individualizovaný - nie je začlenený do soc. prostredia, je vyčlenený z dedinského prostredia